ไฟแนนซ์ทูเดย์
...ต้องจับตาการแก้หนี้ปากท้องประชาชนของรัฐบาล พล.อ.ประยุทธ์ จันทร์โอชา นายกรัฐมนตรี ที่สั่งเลิกประชานิยม แต่ไปหลงแจกเงินชาวนา 4 หมื่นล้านบาท กลายเป็นฝนตกไม่ทั่วฟ้า เพราะชาวสวนยาง สวนปาล์ม พืชผักผลไม้ กำลังตั้งแถวร้องกันอยู่ ไหนจะเรื่องแก้หนี้นอกระบบ หนี้ครัวเรือน ยังมีคนยากจนรายได้น้อยที่ไม่ได้อยู่ในภาคเกษตรอีก จะแก้ปัญหาอย่างไรให้เกิดความเป็นธรรม ทั้ง &#8220;ผู้รับ&#8221; และ &#8220;คนจ่ายภาษี&#8221; ที่อยากเห็นเงินเอาไปพัฒนาประเทศอย่างแท้จริง
17 ต.ค. 2557

...ต้องจับตาการแก้หนี้ปากท้องประชาชนของรัฐบาล พล.อ.ประยุทธ์ จันทร์โอชา นายกรัฐมนตรี ที่สั่งเลิกประชานิยม แต่ไปหลงแจกเงินชาวนา 4 หมื่นล้านบาท กลายเป็นฝนตกไม่ทั่วฟ้า เพราะชาวสวนยาง สวนปาล์ม พืชผักผลไม้ กำลังตั้งแถวร้องกันอยู่ ไหนจะเรื่องแก้หนี้นอกระบบ หนี้ครัวเรือน ยังมีคนยากจนรายได้น้อยที่ไม่ได้อยู่ในภาคเกษตรอีก จะแก้ปัญหาอย่างไรให้เกิดความเป็นธรรม ทั้ง “ผู้รับ” และ “คนจ่ายภาษี” ที่อยากเห็นเงินเอาไปพัฒนาประเทศอย่างแท้จริง 
...เห็นการทำงานของ สาลินี วังตาล ประธานเอสเอ็มอีแบงก์ ดูเหมือนกับมีพลังงานอะไรซ่อนอยู่ เพียงเข้ามารับหน้าทีมกุมบังเหียนเอสเอ็มอีแบงก์ได้ยังไม่ถึง 3 เดือน แก้หนี้เสียได้แล้วกว่าพันล้านบาท ปล่อยกู้ใหม่ได้อีกกว่า 3,000 ล้านบาท เริ่มเห็นแสงไฟที่ปลายอุโมงค์ สร้างขวัญกำลังให้พนักงานลุกขึ้นมาพลิกฟื้นกิจการอีกยก จนมีเสียงเรียกร้องขอให้สาลินีควบตำแหน่ง ทั้งประธานและกรรมการผู้จัดการไปพร้อมกัน เพื่อให้การทำงานไม่สะดุด มุ่งสู่เป้าหมายตามแผนฟื้นฟูในเร็ววัน
...เล่นเอาสาลินียิ้มน้อยใหญ่และแอบกระซิบว่า อายุเกินเป็นเอ็มดีแล้วจ้า ที่สำคัญอยากเป็นแค่ประธานมากกว่า ไม่อยากทำงานเต็มเวลา อยากเจียดเวลาไว้สำหรับพักผ่อนบ้าง แต่ระดับสาลินี เรื่องฟื้นฟูเอสเอ็มอีแบงก์ทำเต็มที่ 100% แน่นอน ถ้ารอบนี้ฟื้นฟูไม่สำเร็จก็ตัวใครตัวมันแล้วกัน
...ส่วนเรื่องที่คณะกรรมการนโยบายและกำกับดูแลรัฐวิสาหกิจ (ซูเปอร์บอร์ด) ไฟเขียวมอบอำนาจให้ธนาคารแห่งประเทศไทย (ธปท.) สามารถออกเกณฑ์กำกับดูแล ตรวจสอบผู้บริหาร รวมถึงสั่งการให้มีการแก้ปัญหาเพื่อให้การกำกับดูแลแบงก์รัฐให้มีความเป็นอิสระอย่างแท้จริง ดูเผินๆ เหมือนจะดี
...แต่ทั้งนี้ก็มีมุมที่น่าห่วง คือ การยกอำนาจควบคุมแบงก์รัฐให้ ธปท.ดูแลทั้งหมด จะเป็นดาบสองคมที่ทำให้การเมืองวิ่งเข้าหา เหมือนที่คลังเจอมาแล้ว ในอนาคตหากมีการเปลี่ยนผ่านทางการเมือง ตำแหน่งผู้ว่า ธปท. คนต่อๆ ไป เชื่อแน่ว่าจะถูกแทรกแซงจากการเมือง เห็นได้เรื่องทุนสำรองทางการเงิน ถ้าผู้ว่า ธปท.หัวไม่แข็งพอ ก็คงถูกฝ่ายการเมืองล้วงเอามาลงทุนโครงสร้างพื้นฐานไปเรียบร้อยแล้ว